રીંછના હુમલાથી ગંભીર રીતે ઘવાયેલો અને જીવન-મરણ વચ્ચે ઝોલાં ખાતો ખાતો ચેલો રબારી ફરીથી ઊભો થઇને વરસતા વરસાદ વચ્ચે પોતાના ઉતારા તરફ દોડયો અને પત્ની નાકીને ઉઠાડીને કહ્યું કે ‘તું ઉઠ અને જલ્દીથી ભાગી જા અને બાજુના ઉતારામાં રહેલા આપણા બીજા માલધારીઓને સાવધાન કરી દે’ તેમ કહેતાં ચેલાની સૂચનાનું પાલન કરવા માટે નાકીબેન જેવા ઉતારામાંથી બહાર પગ મૂકે છે કે ત્યાં જ સામે રીંછ મોત બનીને ઊભું હતું.